cyanic-selkie/wikianc huggingface dataset:
Επαρχία Τουλκιμπάς
Η Επαρχία Τουλκιμπάς (Түлкібас ауданы, Tülkibas awdanı, تٷلكئباس اۋدانى) είναι μια επαρχία της περιφέρειας Νότιου Καζακστάν του νότιου Καζακστάν. Το διοικητικό κέντρο της επαρχίας είναι το χωριό του Τουράρ Ρυσκίλοφ. Πληθυσμός: 106,582 (εκτίμηση 2013) ; 95,468 (απογραφή 2009)  ; 86,465 (απογραφή 1999).
Παραπομπές
Τουλκιμπας Κατηγορία:Περιφέρεια Νότιου Καζακστάν
Πίνακας προώθησης
Ο πίνακας προώθησης είναι ένας πίνακας που χρησιμοποιείται συχνότερα σε γεφύρωση δικτύων υπολογιστών ή σε δρομολόγηση πλαισίων σε δίκτυα υπολογιστών. Χρησιμοποιείται για να δείξει σε ποια διασύνδεση ή αλλιώς πόρτα πρέπει να σταλθεί ένα πακέτο που εισέρχεται σε μία γέφυρα (bridge). Η λειτουργία του έχει βελτιστοποιηθεί ώστε να βρίσκεται γρήγορα η διεύθυνση προορισμού του πακέτου. Οι παλιότερες εκδόσεις διατηρούσαν ένα μόνο υποσύνολο από τις πιο συχνά χρησιμοποιούμενες διαδρομές και αυτό δούλεψε καλά σε περιπτώσεις όπου χρησιμοποιούνταν. Χρησιμοποιείται σε δρομολογητές (routers) και σε γέφυρες (bridges) διασύνδεσης τοπικών δικτύων.
Χρήση και χαρακτηριστικά
Ο πίνακας προώθησης χρησιμοποιείται για να συνδέει δίκτυα τύπου ethernet. Ο πίνακας προώθησης αποτελείται από δύο στήλες. Η πρώτη περιέχει την διεύθυνση MAC του σταθμού εργασίας και η δεύτερη την πόρτα όπου συνδέεται το τοπικό δίκτυο που ανήκει ο σταθμός. Όταν ένα πακέτο έρχεται στη γέφυρα η γέφυρα βάσει του πίνακα προώθησης αποφασίζει σε ποια πόρτα πρέπει να σταλθεί το πακέτο εξετάζοντας και συγκρίνοντας τα δεδομένα του πακέτου με αυτά του πίνακα προώθησης. Σε περίπτωση που η διεύθυνση προορισμού δεν υπάρχει στον πίνακα προώθησης τότε η γέφυρα το προωθεί προς όλες άλλες πόρτες. Η προώθηση αυτή λέγεται πλημμύρισμα (flooding). Το πλημμύρισμα συμβαίνει κατά την έναρξη λειτουργίας μιας γέφυρας, αφού ο πίνακας προώθησης είναι άδειος. Η γέφυρα τότε δεν γνωρίζει που είναι κάθε προορισμός, και κάθε πλαίσιο εξέρχεται προς όλα τα δίκτυα. Με το πέρασμα του χρόνου μόλις έλθει απάντηση από κάποια πόρτα ο πίνακας προώθησης συμπληρώνεται. Με τα το πέρας κάποιου χρόνου αν δεν φτάσει πλαίσιο με τελικό προορισμό κάποια mac διεύθυνση η αντίστοιχη καταχώρηση διαγράφεται. Με βάση τα παραπάνω οι βασικές δραστηριότητες μιας διαφανούς γέφυρας είναι το πλημμύρισμα (flooding), η προώθηση (forwarding) και η λήξη καταχώρησης (aging) από τον πίνακα προώθησης.
Μάχη της στενωπού Κλειδίου
Η Μάχη της στενωπού Κλειδίου, επίσης γνωστή και ως Μάχη της Βεύης, έλαβε χώρα στις 11 και 12 Απριλίου 1941, μεταξύ των συμμαχικών δυνάμεων και των στρατευμάτων της Ναζιστικής Γερμανίας και αποτέλεσε τμήμα της ευρύτερης γερμανικής εισβολής (επιχείρηση Μαρίτα) στην Ελλάδα κατά τη διάρκεια του Δευτέρου Παγκοσμίου Πολέμου.
Υπόβαθρο
Οι γερμανικές δυνάμεις εισέβαλαν στην Ελλάδα μέσω της Βουλγαρίας και της Γιουγκοσλαβίας, την πρώτη εβδομάδα του Απριλίου του 1941. Το αρχικό σχέδιο προέβλεπε ότι οι δυνάμεις της Βρετανικής Κοινοπολιτείας θα αναχαίτιζαν τη γερμανική επίθεση, μέχρι οι ελληνικές δυνάμεις να επιστρέψουν από τη Γιουγκοσλαβία και την Αλβανία, σε μία νέα αμυντική γραμμή μεταξύ του όρους Ολύμπου και του ποταμού Αλιάκμονα.
Το πρωινό της 10ης Απριλίου το γερμανικό 40ο Σώμα Τεθωρακισμένων (XL Panzer Corps) προωθήθηκε από το Μοναστήρι για να καταλάβει την Φλώρινα, 13 χιλιόμετρα νοτίως των γιουγκοσλαβικών συνόρων, δια μέσω του περάσματος του Μοναστηρίου. Επόμενος στόχος ήταν να φτάσει στην Κοζάνη, να διαιρέσει τις ελληνοβρετανικές δυνάμεις και σε συνεργασία με το XVIII Ορεινό Σώμα Στρατού να εγκλωβίσει το Βρετανικό Εκστρατευτικό Σώμα. Το ενισχυμένο, σε επίπεδο ταξιαρχίας, Μηχανοκίνητο Σύνταγμα Σωματοφυλακή Αδόλφος Χίτλερ, υπό τη διοίκηση του Ζεπ Ντίντριχ (Sepp Dietrich), με την υποστήριξη της 9ης Μεραρχίας Πάντσερ (δηλ. Τεθωρακισμένων) (9. Panzer-Division), προωθήθηκε ακόμα νοτιότερα και κατέλαβε την κωμόπολη της Βεύης, στις 11 Απριλίου.
Οι Σύμμαχοι αποφάσισαν να προσπαθήσουν να καθυστερήσουν τους εισβολείς. Ένας μεικτός σχηματισμός Αυστραλών, Βρετανών, Νεοζηλανδών και Ελλήνων, γνωστός με την ονομασία «Δύναμη Μακέι» (Mackay Force), συγκροτήθηκε βιαστικά με σκοπό, όπως το έθεσε ο διοικητής των δυνάμεων της Βρετανικής Κοινοπολιτείας στην Ελλάδα στρατηγός Χένρι Μέτλαντ Γουίλσον, «να σταματήσουν τον καταιγιστικό πόλεμο στην κοιλάδα της Φλώρινας». Ο σχηματισμός πήρε το όνομά του από τον διοικητή του, Αυστραλό υποστράτηγο Ίβεν Μακέι (Maj. Gen. Iven Mackay).
Οι Αυστραλοί και οι Νεοζηλανδοί ήταν κουρασμένοι από το μακρύ και ξαφνικό ταξίδι από τη Βόρεια Αφρική και δεν ήταν προετοιμασμένοι για τον ευρωπαϊκό χειμώνα των ελληνικών βουνών.
Δυνάμεις
Οι συμμαχικές δυνάμεις που κατείχαν το πέρασμα του Κλειδιού προέρχονταν κυρίως από την 19η Αυστραλιανή Ταξιαρχία Πεζικού του Ταξίαρχου Τζορτζ Βάσεϊ: τα 2/4 (μειον ένα λόχο) και 2/8 Τάγματα, υποστηριζόμενα από το 9ο Τάγμα των Βασιλικών Τυφεκιοφόρων (9th Battalion, King's Royal Rifle Corps). Το πεζικό υποστηρίζονταν από τμήματα του νεοζηλανδικού 27ου Τάγματος Πολυβόλων (27th (Machine Gun) Battalion), του 2/1 Αντιαρματικού Συντάγματος (2/1st Anti-Tank Regiment), του βρετανικού 2ου Συντάγματος, Πυροβολικού του Βασιλικού Ιππικού (Royal Horse Artillery) και άλλα μικρότερα τμήματα αυστραλιανών και βρετανικών μονάδων πυροβολικού. Τα υπόλοιπα τμήματα της Δύναμεις Μακέι βρίσκονταν σε αμυντικές θέσεις, σε κάποια απόσταση από το πέρασμα.
Ο ταγματάρχης Φριτζ Βιτ (Sturmbannführer Fritz Witt) οδήγησε την ομάδα μάχης των SS η οποία επιτέθηκε στο πέρασμα. Η ομάδα αυτή είχε την ονομασία Kampfgruppe Witt (KG Witt), και αποτελούνταν από δύο τάγματα πεζικού, δύο διμοιρίες ελαφρών όπλων πεζικού, μία διμοιρία βαρέων όπλων πεζικού, τρεις διμοιρίες αντιαρματικών, δύο διμοιρίες μηχανικού, έναν ουλαμό ελαφρών οβιδοβόλων και έναν ουλαμό αντιαεροπορικών των 88 mm. Υποστηρίζονταν από αριθμό αυτοκινούμενων πυροβόλων των 75mm Sturmgeschütz III, τα οποία ονομάστηκαν «tanks» από το συμμαχικό πεζικό. Τόσο οι Γερμανοί όσο και οι Σύμμαχοι δεν πίστεψαν ότι τα τεθωρακισμένα οχήματα θα ήταν σε θέση να κινηθούν στις απότομες βραχώδεις πλαγιές που περιέβαλαν το πέρασμα.
Η μάχη
Το πέρασμα του Κλειδιού είναι φαράγγι με πλάτος περίπου 100 με 500 μέτρα, και απότομες, βραχώδεις και άδενδρες πλευρές ως και 1.000 μέτρα ύψος.
Στις 11 Απριλίου, τρία από τα τάγματα πεζικού του Βάσεϊ πήραν θέσεις κατά μήκος του μήκους 16 χιλιομέτρων μετώπου : το 2/8 Τάγμα βρίσκονταν στην κορυφογραμμή στα ανατολικά του περάσματος, οι Βρετανοί Τυφεκιοφόροι σε μία κορυφή στη δυτική πλευρά βλέποντας προς το βορρά και το 2/4 Τάγμα στα δυτικά των Τυφεκιοφόρων. Νεοζηλανδοί πυροβολητές τοποθετήθηκαν μεταξύ του πεζικού. Το συμμαχικό πυροβολικό επικεντρώθηκε στο πέρασμα καθεαυτό.
Στην κορυφή του περάσματος επικρατούσε ψύχος, με τη βροχή να μετατρέπεται σε χιονοθύελλα, δυσκολεύοντας το συμμαχικό σχηματισμό στο να αναπαυθεί.
Οι SS άρχισαν μία σειρά από αναγνωριστικές επιθέσεις το απόγευμα της 11ης Απριλίου. Παράλληλα προσέγγισαν κατά μήκος του κεντρικού δρόμου, όπως έγραψε ένα Αυστραλός αξιωματικός του πυροβολικού:
Περισσότερο παρατεταμένες επιδρομές πραγματοποιήθηκαν στις θέσεις που κατείχε το 2/8 Τάγμα. Αυτές έγιναν περισσότερο επιθετικές καθώς πλησίαζε το βράδυ. Σύμφωνα με τους Αυστραλούς: «παρότι ήταν ξεκομμένοι και εξουθενωμένοι από την πορεία προς τη θέση τους και τον κρύο καιρό, το 2/8 Τάγμα κατάφερε να τους απομακρύνει».
Το πρωινό της 12ης Απριλίου το χιόνι ήταν στρωμένο σε πάχος 30 εκατοστών στις πλαγιές των λόφων. Ως το χάραμα πολλοί Αυστραλοί και Νεοζηλανδοί, που κατείχαν θέσεις στις πλαγιές, υπέφεραν από κρυοπαγήματα και ήταν ανίκανοι να χειριστούν τα όπλα τους αποτελεσματικά. Όμως, είχαν εκδοθεί διαταγές για τακτική υποχώρηση προς τη γραμμή του Αλιάκμονα, η οποία θα άρχιζε το ίδιο βράδυ.
Η κύρια γερμανική επίθεση άρχισε στις 8.30 πμ. Χτύπησαν με δύναμη τον τομέα του 2/8 Τάγματος, κοντά στο σημείο που γειτνίαζε με τον τομέα των Βασιλικών Τυφεκιοφόρων. Στοιχεία των SS, με τη κάλυψη πολυβόλων και όλμων, υπερέβησαν τη θέση μίας αυστραλιανής διμοιρίας. Οι τυφεκιοφόροι, θεωρώντας ότι το 2/8 Τάγμα υποχωρούσε, υποχώρησε προς το κέντρο. Η κίνηση αυτή άνοιξε το πέρασμα στους Γερμανούς, δημιούργησε ένα κενό μεταξύ των 2/4 και 2/8 ταγμάτων, έκοψε την επικοινωνία μεταξύ του Βάσεϊ και του 2/8 Τάγματος και άφησε τα αυστραλιανά αντιαρματικά όπλα χωρίς την προστασία πεζικού. Οι δύο λόχοι του 2/8 Τάγματος στην δυτική πλευρά αναγκάστηκαν τότε να υποχωρήσουν προς τις πλαγιές. Όμως, σύμφωνα με τον Αυστραλό ιστορικό Γκάβιν Λονγκ:
Σύμφωνα με τον Λονγκ, ο Βάσεϊ ενημερώθηκε για την υποχώρηση των τυφεκιοφόρων από αξιωματικούς άλλων μονάδων, όμως αρνήθηκε να το πιστέψει.
Στις 4 μμ το Ελληνικό Δωδεκανησιακό Σύνταγμα, στα αριστερά των αυστραλιανών θέσεων, είχε ολοκληρώσει την υποχώρηση που είχε σχεδιαστεί από τη συμμαχική ανώτατη διοίκηση. Αυτό άφησε το 2/8 Τάγμα εκτεθειμένο από δύο πλευρές και σύντομα βρισκόταν υπό τα πυρά πυροβόλων από τα ανατολικά. Σύμφωνα με μία επίσημη αυστραλιανή περιγραφή ο Βάσεϊ...
Στις 5.30 μμ γερμανικά αυτοκινούμενα πυροβόλα προωθήθηκαν μαζικά κατά μήκος του τομέα του 2/8 Τάγματος. Ένας Γερμανός αυτόπτης μάρτυρας, ο αντισυνταγματάρχης Κουρτ "Πάντσερ" Μάγιερ, έγραψε αργότερα:
Αυτή η κίνηση των Γερμανών σφράγισε την ήττα των Συμμάχων στη Βεύη. Το 2/8 Τάγμα οδηγήθηκε σε χαοτική υποχώρηση, με τις μονάδες του να χωρίζονται και τους αξιωματικούς να διατάσσουν την εγκατάλειψη μέχρι και των ελαφρών όπλων, ώστε να επιταχυνθεί η υποχώρηση.
Οι απώλειες μεταξύ του αυστραλιανού πεζικού θα ήταν χειρότερες, αν το 2/1 Σύνταγμα Αντιαρματικών και το Βασιλικό Έφιππο Πυροβολικό δεν κρατούσαν τις θέσεις τους στο κέντρο του περάσματος, μέχρι που οι Γερμανοί είχαν φτάσει σε απόσταση 400 μόνο μέτρων.
Συνέπειες
Ο Υπολοχαγός Γκερντ Πλέις, ο αρχηγός της διμοιρίας της οποία οι άνδρες κατέλαβαν το υψηλότερο σημείο, παρασημοφορήθηκε με τον Σταυρό των Ιπποτών του Σιδηρού Σταυρού, την ανώτατη γερμανική επιβράβευση για την ανδρεία στο πεδίο της μάχης. Επιπλέον, 14 ακόμα μέλη της KGW παρασημοφορήθηκαν με τον Σιδηρούν Σταυρό Πρώτης Τάξης.
Παρά την ήττα και τις βαριές απώλειες, οι ενέργειες της Δύναμης Μακέι στη Βεύη κέρδισαν δύο μέρες για την υποχώρηση και την ανασυγκρότηση των συμμαχικών δυνάμεων στον νότο.
Πηγές
Β Β Κατηγορία:Γερμανική εισβολή στην Ελλάδα Κατηγορία:Συγκρούσεις το 1941 Κατηγορία:Μάχες του Β΄ Παγκοσμίου Πολέμου που περιλαμβάνουν την Αυστραλία
1812 Γκιλγκαμές
Ο Γιλγαμές (Gilgamesh) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,377. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομα του από τον ήρωα του ομώνυμου σουμεριακού έπους.
Φυσικά χαρακτηριστικά
Η μέση διάμετρος του Γιλγαμές εκτιμάται σε 19,18 ± 1,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,145 ± 0,027. Δεν είναι γνωστό αν και με ποια περίοδο περιστρέφεται ο Γιλγαμές γύρω από τον εαυτό του.
Εξωτερικοί σύνδεσμοι
Γιλγαμες
Επαρχία Οσακάροφ
Η Επαρχία Οσακάροφ (Осакаров ауданы) είναι επαρχία στην Περιφέρεια Καραγκάντα στο κεντρικό Καζακστάν. Το διοικητικό κέντρο της επαρχίας είναι ο οικισμός Οσακάροβκα. Πληθυσμός: 33,343 (εκτίμηση) ; 35,221 (απογραφή 2009), 44.317 (απογραφή 1999).
Παραπομπές
Οσακαροφ
Αγώνες Πείνας (μυθιστόρημα)
Το βιβλίο έλαβε κυρίως θετικά σχόλια από σημαντικούς κριτικούς και συγγραφείς. Η πλοκή και η ανάπτυξη των χαρακτήρων έλαβαν επαίνους, αν και μερικοί κριτικοί έχουν παρατηρήσει ομοιότητες μεταξύ του βιβλίου της Κόλινς και του Ιαπωνικού μυθιστορήματος του 1999, Battle Royale. Η Κόλινς για τη συγγραφή του βιβλίου, βασίστηκε στην ελληνική μυθολογία, στις ρωμαϊκές μονομαχίες και στα σύγχρονα τηλεοπτικά ριάλιτι για θεματικό περιεχόμενο. Το μυθιστόρημα κέρδισε πολλά βραβεία, συμπεριλαμβανομένου του Μεταλλίου του Νεαρού Αναγνώστη της Καλιφόρνια (California Young Reader Medal) και ονομάστηκε ένα από τα «Καλύτερα Βιβλία της Χρονιάς» από το περιοδικό Publishers Weekly για το 2008.
Οι Αγώνες Πείνας εκδόθηκαν για πρώτη φορά με σκληρό εξώφυλλο που επιμελήθηκε ο Τιμ Ο' Μπράιεν στις 14 Σεπτεμβρίου 2008 από τον εκδοτικό οίκο Scholastic. Από τότε έχει κυκλοφορήσει και με μαλακό εξώφυλλο, καθώς επίσης και υπό μορφή audiobook και ηλεκτρονικού βιβλίου. Μετά από την αρχική εκτύπωση 200.000 αντιτύπων, το βιβλίο είχε πουλήσει 800.000 αντίτυπα μέχρι τον Φεβρουάριο του 2010. Από τη στιγμή της κυκλοφορίας τους, οι Αγώνες Πείνας έχουν μεταφραστεί σε 26 γλώσσες και τα εκδοτικά δικαιώματα έχουν πουληθεί σε 38 χώρες. Το μυθιστόρημα είναι το πρώτο στην τριλογία της σειράς βιβλίων των Αγώνων Πείνας και προηγείται των Φωτιά (2009) και Κοτσυφόκισσα (2010). Μια ομώνυμη ταινία βασισμένη στο βιβλίο κυκλοφόρησε το 2012.
Υπόβαθρο
Η Κόλινς έχει δηλώσει ότι η έμπνευση για τους Αγώνες Πείνας της ήρθε κάνοντας ζάπινγκ στην τηλεόραση. Σε ένα κανάλι παρακολούθησε ανθρώπους να διαγωνίζονται σε ένα ριάλιτι σόου και σε ένα άλλο κανάλι είδε σκηνές από την εισβολή στο Ιράκ. Οι δύο εικόνες «ξεκίνησαν να αναμειγνύονται με έναν ιδιαίτερο τρόπο» και η ιδέα για το βιβλίο σχηματίστηκε. Ο ελληνικός μύθος του Θησέα χρησίμευσε ως σημαντική βάση για την ιστορία, με την Κόλινς να περιγράφει την Κάτνις ως φουτουριστικό Θησέα. Επίσης, οι ρωμαϊκές μονομαχίες παρείχαν το πλαίσιο των αγώνων. Η αίσθηση της απώλειας που ανέπτυξε η Κόλινς λόγω της θητείας του πατέρα της στον Πόλεμο του Βιετνάμ επηρέασε επίσης την ιστορία, με την Κάτνις να έχει χάσει τον πατέρα της σε ηλικία 11 ετών, πέντε χρόνια πριν το ξεκίνημα της ιστορίας. Η Κόλινς δήλωσε ότι οι θάνατοι των νεαρών χαρακτήρων και άλλα «σκοτεινά εδάφια» ήταν τα δυσκολότερα σημεία του βιβλίου που έπρεπε να γράψει, αλλά ότι είχε αποδεχτεί ότι εδάφια σαν αυτά ήταν απαραίτητα για την ιστορία. Θεώρησε τις στιγμές όπου η Κάτνις αντανακλά τις πιο ευτυχισμένες στιγμές στο παρελθόν της ως τις πιο ευχάριστες στη συγγραφή.
Πλοκή
Ως τιμωρία για μια εξέγερση των περιοχών εναντίον της Κάπιτολ στο παρελθόν, κατά την οποία η Περιοχή 13 καταστράφηκε, ένα αγόρι και ένα κορίτσι ηλικίας 12-18 από κάθε μια από τις δώδεκα περιοχές επιλέγονται ετησίως με κλήρωση για να διαγωνιστούν στους Αγώνες Πείνας, ένα γεγονός στο οποίο οι συμμετέχοντες ή αλλιώς «οι φόροι υποτέλειας» πρέπει να πολεμήσουν μέχρι θανάτου σε μια αχανή υπαίθρια αρένα ελεγχόμενη από την Κάπιτολ, μέχρι να μείνει μόνο ένας ζωντανός. Την ιστορία αφηγείται η δεκαεξάχρονη Κάτνις Έβερντιν, ένα κορίτσι από την Περιοχή 12 που προσφέρεται να συμμετάσχει εθελοντικά στους 74ους ετήσιους Αγώνες Πείνας στη θέση της μικρότερης αδερφής της, Πρίμροουζ. Το αγόρι που επιλέγεται από την Περιοχή 12 είναι ο Πίτα Μελάρκ, πρώην συμμαθητής της Κάτνις που μια φορά της έδωσε ψωμί από το φούρνο της οικογένειάς του όταν η Κάτνις και η οικογένειά της λιμοκτονούσαν.
Η Κάτνις και ο Πίτα πηγαίνουν στην Κάπιτολ, όπου ο αλκοολικός μέντοράς τους, Χέιμιτς Αμπερνάθι, νικητής των 50ών Αγώνων Πείνας, τους συμβουλεύει να παρακολουθήσουν και να καθορίσουν τα πλεονεκτήματα και τις αδυναμίες των άλλων φόρων. «Στυλίστες» προσλαμβάνονται για να κάνουν τον κάθε φόρο να φαίνεται όσο καλύτερος γίνεται. Ο στυλίστας της Κάτνις, ο Σίνα, είναι το μόνο άτομο στην Κάπιτολ που η Κάτνις νιώθει ότι την καταλαβαίνει ως ένα βαθμό. Οι φόροι παρουσιάζονται δημοσίως στο ακροατήριο της Κάπιτολ σε μια συνέντευξη με τον τηλεοπτικό παρουσιαστή Σίζαρ Φλίκερμαν και πρέπει να προσπαθήσουν να φανούν αρεστοί στο τηλεοπτικό κοινό ώστε να αποκτήσουν «χορηγούς». Κατά τη διάρκεια αυτής της συνέντευξης, ο Πίτα αποκαλύπτει ζωντανά στον αέρα τη μακροχρόνια χωρίς ανταπόκριση αγάπη του για την Κάτνις. Η Κάτνις πιστεύει ότι είναι ένα τέχνασμα για να κερδίσει χορηγούς, οι οποίοι μπορεί να αποδειχθούν κριτικής σημασίας για την επιβίωση των φόρων εξαιτίας της δυνατότητάς τους να στέλνουν δώρα όπως τρόφιμα, φάρμακα και εργαλεία στους φόρους που έχουν την εύνοια του κοινού κατά τη διάρκεια των Αγώνων.
Αν και σχεδόν οι μισοί φόροι σκοτώνονται την πρώτη ημέρα των Αγώνων, η Κάτνις βασίζεται στις δεξιότητες κυνηγιού και επιβίωσης που διαθέτει για να παραμείνει αβλαβής και κρυμμένη από τους άλλους φόρους. Μετά από λίγες ημέρες στους Αγώνες, η Κάτνις συμμαχεί με τη Ρου, ένα δωδεκάχρονο κορίτσι από τη γεωργική Περιοχή 11, που θυμίζει στην Κάτνις τη μικρή της αδερφή. Εν τω μεταξύ, ο Πίτα φαίνεται να έχει συμμαχήσει με τους φόρους από τις πλουσιότερες περιοχές. Ωστόσο, όταν του δίνεται η ευκαιρία να σκοτώσει την Κάτνις, δεν το κάνει αλλά τη σώζει από τους άλλους αντ' αυτού. Η συμμαχία της Κάτνις με τη Ρου τελειώνει απότομα όταν η Ρου σκοτώνεται από έναν άλλο φόρο, τον οποίο η Κάτνις στη συνέχεια σκοτώνει, αυτοαμυνόμενη, με ένα βέλος. Η Κάτνις τραγουδά στη Ρου μέχρι η τελευταία να πεθάνει και έπειτα απλώνει λουλούδια γύρω από το σώμα της ως ένδειξη σεβασμού προς τη Ρου και απέχθειας προς την Κάπιτολ.
Προφανώς εξαιτίας της εικόνας της Κάτνις και του Πίτα στο μυαλό του κοινού ως «απαγορευμένους εραστές», μια αλλαγή στους κανονισμούς ανακοινώνεται στα μέσα των Αγώνων, επιτρέποντας δύο φόρους από την ίδια περιοχή να κερδίσουν στους Αγώνες Πείνας ως ζευγάρι. Μόλις το ακούει αυτό, η Κάτνις αρχίζει να ψάχνει τον Πίτα. Τελικά τον βρίσκει, πληγωμένο και σε κρυφό σημείο. Καθώς τον φροντίζει μέχρι να αναρρώσει, υποδύεται το ρόλο του νεαρού κοριτσιού που ερωτεύεται για να κερδίσει ακόμη περισσότερο την εύνοια του κοινού και επομένως δώρα από τους χορηγούς. Όταν το ζευγάρι καταφέρνει τελικά να επιβιώσει και η Κάτνις και ο Πίτα παραμένουν οι τελευταίοι δύο εν ζωή φόροι, οι Διαχειριστές των Αγώνων αντιστρέφουν την αλλαγή στους κανονισμούς σε μια προσπάθεια να τους ωθήσουν αναγκαστικά σε ένα δραματικό φινάλε, στο οποίο ο ένας πρέπει να σκοτώσει τον άλλο για να κερδίσει. Η Κάτνις, σε μια ενέργεια αψήφησης της Κάπιτολ, βγάζει μερικά ιδιαίτερα δηλητηριώδη μούρα από το σάκο της και προσφέρει μερικά στον Πίτα. Μόλις οι Διαχειριστές των Αγώνων αντιλαμβάνονται ότι η Κάτνις και ο Πίτα σκοπεύουν να αυτοκτονήσουν, ανακοινώνουν ότι θα είναι και οι δυο οι νικητές των 74ων Αγώνων Πείνας.
Αν και επιβιώνει από τους Αγώνες και την καλωσορίζουν ως ηρωίδα στην Κάπιτολ, ο Χέιμιτς προειδοποιεί την Κάτνις ότι τώρα έχει γίνει πολιτικός στόχος εφόσον αψήφησε τους απολυταρχικούς ηγέτες της κοινωνίας της τόσο δημόσια. Έπειτα, ο Πίτα πληγώνεται όταν μαθαίνει ότι οι πράξεις της Κάτνις στην αρένα ήταν απλά μέρος ενός καλά υπολογισμένου τεχνάσματος με σκοπό να κερδίσει τη συμπάθεια του κοινού. Παρ' όλα αυτά, η Κάτνις δεν είναι σίγουρη για τα συναισθήματά της και αντιλαμβάνεται ότι τρέμει τη στιγμή που αυτή και ο Πίτα θα ακολουθήσουν χωριστούς δρόμους.
Θέματα
Σε μια συνέντευξη με την Κόλινς, αναφέρθηκε ότι το μυθιστόρημα «αναλύει ζητήματα ακραίας φτώχειας, ασιτίας και καταπίεσης, καθώς επίσης και τα αποτελέσματα του πολέμου μεταξύ άλλων». Το μυθιστόρημα ασχολείται με την πάλη για επιβίωση που οι κάτοικοι της Πάνεμ αντιμετωπίζουν στις περιοχές τους και με τους Αγώνες Πείνας στους οποίους πρέπει να συμμετάσχουν. Η ασιτία των πολιτών και οι ανάγκες τους για πόρους, εντός και εκτός της αρένας, δημιουργούν μια ατμόσφαιρα ανικανότητας που οι κύριοι χαρακτήρες προσπαθούν να ξεπεράσουν στον αγώνα τους για επιβίωση. Η Κάτνις καλείται να κυνηγά για να εξασφαλίζει φαγητό για την οικογένειά της, κάτι που έχει ως αποτέλεσμα την ανάπτυξη επιδεξιότητας στο κυνήγι που της είναι χρήσιμη αργότερα στους Αγώνες (όπως η υψηλή επίδοσή της με το τόξο και το βέλος) και αντιπροσωπεύει την απόρριψη εκ μέρους της των κανόνων της Κάπιτολ όταν βρίσκεται αντιμέτωπη με απειλητικές για τη ζωή καταστάσεις. Στο θέμα των παράλληλων των Αγώνων με την ποπ κουλτούρα, ο Ντάρεν Φράνιτς του περιοδικού Entertainment Weekly γράφει ότι το βιβλίο «αποτελεί μια ρωμαλέα σάτιρα των τηλεοπτικών ριάλιτι εκπομπών» και ότι ο χαρακτήρας του Σίνα «σχεδόν φαίνεται σαν ένας διαγωνιζόμενος σε μια φασιστική εκδοχή της εκπομπής Project Runway, χρησιμοποιώντας τα ρούχα της Κάτνις ως μέσο έκφρασης δυνητικά επικίνδυνων ιδεών».
Οι επιλογές που κάνουν οι χαρακτήρες και οι στρατηγικές που χρησιμοποιούν είναι συχνά ηθικά πολύπλοκες. Οι φόροι κτίζουν την προσωπικότητα που αυτοί θέλουν το κοινό να βλέπει κατά τη διάρκεια των Αγώνων. Η εφημερίδα Voice of Youth Advocates αναφέρει ως κυριότερα θέματα των Αγώνων Πείνας" τον κυβερνητικό έλεγχο, το φανταστικό χαρακτήρα Big Brother του μυθιστορήματος με τίτλο «1984» του Τζωρτζ Όργουελ και τη προσωπική ανεξαρτησία. Το θέμα της εξουσίας καθώς και το χάσιμο αυτής που συναντάται στην τριλογία βιβλίων, είναι παρόμοιο με αυτό του έργου του Ουίλλιαμ Σαίξπηρ με τίτλο «Ιούλιος Καίσαρ», κάτι που επισημάνθηκε και από τον εκδοτικό οίκο Scholastic της τριλογίας. Η Λόρα Μίλερ του περιοδικού The New Yorker βρίσκει τη δήλωση της συγγραφέως για την υπόθεση των Αγώνων –μια άσκηση στην προπαγάνδα και μια «εξευτελιστική καθώς και βασανιστική [...] τιμωρία» για μια αποτυχημένη εξέγερση εναντίον της Κάπιτολ πολλά χρόνια πριν– μη πειστική. Η Μίλερ αναφέρει «Δεν σπας το ηθικό και δεν χάνουν την ανθρωπιά τους μερικοί άνθρωποι όταν τους κάνεις διάσημους και όταν τους προπονείς για το πως να σκευάζουν μια ελκυστική προσωπικότητα για το ευρή κοινό». Αλλά η πλοκή λειτουργεί πολύ καλύτερα όταν περιλαμβάνει την «εφηβική κοινωνική εμπειρία». Η Μίλερ γράφει: "«Οι κανόνες είναι αυθαίρετοι, ακαταμέτρητοι και αντικείμενα ξαφνικής αλλαγής. Μια κτηνώδης κοινωνική ιεραρχία υπερισχύει, με τους πλούσιους, τους εμφανισιακά όμορφους και τους αθλητικούς τύπους να κυριαρχούν χάρη σε αυτά τα πλεονεκτήματα εις βάρος των υπολοίπων. Για να επιβιώσεις χρειάζεται να είσαι εντελώς ψεύτικος. Οι ενήλικες δεν φαίνεται να καταλαβαίνουν όσα διακυβεύονται; ολόκληρη η ζωή σου μπορεί να έχει τελειώσει και αυτοί ενεργούν σαν να είναι απλά μια «φάση»! Όλοι σε παρακολουθούν συνεχώς, εξετάζουν εξονυχιστικά τα ρούχα ή τους φίλους σου και έχουν εμμονή σχετικά με τον αν κάνεις σεξ, παίρνεις ναρκωτικά ή έχεις αρκετά καλούς βαθμούς, αλλά κανείς δεν νοιάζεται για το ποιος πραγματικά είσαι ή για το πως αισθάνεσαι για οτιδήποτε»."
Ο Ντόναλντ Μπρέικ από την εφημερίδα The Washington Times και ο ιερέας Άντι Λάνγκφορντ ανέφεραν ότι η ιστορία έχει χριστιανικά θέματα, όπως αυτό της αυτοθυσίας, όταν η Κάτνις προτίθεται να πάρει τη θέση της μικρότερης αδερφής της, ανάλογο με τη θυσία του Ιησού Χριστού ως αντικαταστάτης για την εξιλέωση των αμαρτιών. Ο Μπρέικ, καθώς επίσης και άλλη μια κριτικός, η Έιμι Σίμσον, αναφέρουν ότι η ιστορία περιστρέφεται γύρω από το θέμα της ελπίδας, κάτι που εξηγείται με την «αδιάφθορη καλοσύνη της Πρίμροουζ, της αδερφής της Κάτνις». Η Σίμσον, ακόμη επισημαίνει ότι υπάρχουν γεγονότα παρόμοια με τα Άγια Πάθη; στους Αγώνες, ο Πίτα Μελάρκ ως «εικόνα του Χριστού» μαχαιρώνεται αφότου προειδοποίησε την Κάτνις να τρέξει για να σωθεί. Στη συνέχεια θάβεται στο έδαφος και μεταφέρεται σε μια σπηλιά για τρεις μέρες προτού να αναδυθεί με μια νέα ενέργεια και ενθουσιασμό για τη ζωή. Επιπλέον, αναφέρει ότι η χριστιανική εικόνα του «Ψωμιού της Ζωής» χρησιμοποιείται στους Αγώνες Πείνας; στην ιστορία, ο Πίτα δίνει στην Κάτνις ένα καρβέλι ψωμί, σώζοντας την ίδια και την οικογένειά της από τη λιμοκτονία.
Εκδοτική ιστορία
Το μυθιστόρημα είναι το πρώτο στην τριλογία της σειράς βιβλίων των Αγώνων Πείνας και προηγείται των Φωτιά (2009) και Κοτσυφόκισσα (2010). Το Μάρτιο του 2012, κατά τη διάρκεια της κυκλοφορίας της κινηματογραφικής προσαρμογής του βιβλίου, ο εκδοτικός οίκος Scholastic τύπωσε 26 εκατομμύρια αντίτυπα της τριλογίας των βιβλίων, συμπεριλαμβανομένου και βιβλία που σχετίζονται με την ταινία. Οι Αγώνες Πείνας (και τα άλλα δύο βιβλία της τριλογίας) έχουν κάνει εξαιρετικά καλές πωλήσεις και υπό μορφή ηλεκτρονικού βιβλίου. Η Σουζάν Κόλινς είναι η πρώτη συγγραφέας για παιδιά ή νεαρούς ενήλικες που να έχει πουλήσει πάνω από ένα εκατομμύριο ηλεκτρονικά αντίτυπα στη συσκευή Amazon Kindle, κάνοντας την την έκτη συγγραφέα που έγινε μέλος στο «Κλαμπ Εκατομμυρίου Kindle». Το Μάρτιο του 2012, η εταιρεία Amazon ανακοίνωσε ότι η Κόλινς είχε γίνει η καλύτερη εισπρακτικά συγγραφέας ηλεκτρονικών βιβλίων στο Kindle όλων των εποχών.
Εξωτερικοί σύνδεσμοι
Κατηγορία:The Hunger Games Κατηγορία:Μυθιστορήματα της Σούζαν Κόλινς Κατηγορία:Μυθιστορήματα που έγιναν ταινίες
Περιφέρεια Νότιου Καζακστάν
Η Περιφέρεια Νοτίου Καζακστάν (Оңтүстік Қазақстан облысы Oñtüstik Qazaqstan oblısı, وڭتٷستئك قازاقستان وبلىس) Южно-Казахстанская областьYuzhno-Kazakhstanskaya oblast' / Južno-Kazachstanskaja oblastj) είναι η νοτιότερη περιφέρεια του Καζακστάν. Ο πληθυσμός της περιφέρειας ήταν 2.469.367 άτομα στην απογραφή του 2009, αυξημένος από τα 1.978.339 άτομα στην απογραφή του 1999.  Η πρωτεύουσα είναι το Σιμκέντ με 603.500 κατοίκους. Άλλες πόλεις στην περιφέρεια είναι το Τουρκεστάν, Σαϊράμ, Κεντάου, Αρίς, Σαρντάρα, Ζετισάι, Σαριαγκάς και Λένγκερ. Το Νότιο Καζακστάν και η περιφέρεια Ατιράου καταλαμβάνοθν και οι δύο μαζί 117.300 τετραγωνικά χιλιόμετρα. Το Νότιο Καζακστάν συνορεύει με το Ουζμπεκιστάν (και είναι πολύ κοντά στην πρωτεύουσα του Ουζμπεκιστάν, την Τασκένδη), καθώς και τις περιφέρειες Καραγκάντα, Κυζυλόρντα και Ζαμπίλ. Ο ποταμός Συρ Ντάρια περνά μέσα από την περιοχή, στο πορεία του για τη λίμνη Αράλη. Επίσης, ένας αγωγός πετρελαίου από το Τουρκμεναμπάτ του Τουρκμενιστάν στο Ομσκ της Ρωσίας (όπου θα συνδέεται με μεγαλύτερο Σιβηριακό αγωγό) περνάει από το Νότιο Καζακστάν. Το πετρέλαιο, ο μόλυβδος και ο ψευδάργυρος επεξεργάζονται σε βιομηχανικές μονάδες στην περιφέρεια.
Δημογραφικά στοιχεία
Επίσης, το Νότιο Καζακστάν είναι η μόνη περιφέρεια που η Ρώσοι δεν είναι πρώτοι ή δεύτεροι σε πληθυσμό. Οι απογραφές είναι παλιές και χρησιμοποιούσαν σοβιετικές μεθόδους που έκαναν προπαγάνδα, αλλά τοποθετούν τους Καζάκους πρώτους, ακολουθούμενοι από τους Ουζμπέκους με μικρή διαφορά και τρίτοι είναι οι Ρώσοι.
Ο πληθυσμός του Νοτίου Καζακστάν, αποτελείται κατά 72% από Καζάκους. Κατά 18% αποτελείται από Ουζμπέκους που ζουν σε πόλεις όπως το Σάουρις, Τουρκεστάν, Ακσουκέντ και Ικάν. Οι Ρώσοι ζουν κυρίως στο Σιμκέντ όπου μειώθηκαν από παραπάνω από 23% το 1980 σε περίπου 6% σήμερα. Ακόμη Τατζίκοι, Κούρδοι και Κορεάτες ζούν εκεί. Οι κύριες γλώσσες είναι τα Καζακικά, τα Ουζμπεκικά και τα Ρώσικα (που αποτελούν αντικείμενο διεθνή διαλόγου). Λόγω του υψηλού πληθυσμού της, στην περιφέρεια υπάρχουν επαρχίες με πληθυσμό άνω των 200.000 κατοίκων που ακολουθούν αυξητική πορεία.
Ιστορία
Η περιφέρεια έχει προσφέρει αρκετά πράγματα στην ιστορία της χώρας. Περίπου 2.500 χρόνια πριν, η περιφέρεια ήταν το βόρειο σύνορο της περσικής Αυτοκρατορίας. Έχει πολύ ιστορία στην ανάμειξη του Περσικού πολιτισμού με αυτό των Τουρκομογγολικών φυλών. Το Νότιο Καζακστάν ήταν η σατραπεία της Σογδιανής.
Σημεία ιστορικού ενδιαφέροντος είναι το Τουρκεστάν, το Οτράρ και το Σαϊράμ. Το τελευταίο ήταν το σημείο γέννησης του Αχμέντ Γιασάβι (1103 - 1166), ένας Σουφικός σχολαστικός που έζησε και δούλεψε στην κεντρική Ασία. Τάφηκε στο μαυσωλείο που στέκει σήμερα στο Τουρκεστάν, και ονομάστηκε σημείο Παγκόσμιας Κληρονομιάς από την Ουνέσκο. Ο Ταμερλάνος κατέκτησε την περιοχή. Το μαυσωλείο χτίστηκε από Πέρσες, αλλά έμεινε ατελείωτο μετά τον θάνατό του.
Διοικητική διαίρεση
Η περιφέρεια διαιρείται σε έντεκα επαρχίες και τις πόλεις Σιμκέντ, Αρίς, Κεντάου και Τουρκεστάν.
Κολιός
Ο κολιός (επιστ. ονομ.: Scomber colias) είναι μεταναστευτικό ψάρι της οικογένειας των Σκομβριδών.
Η κυρίαρχη μέθοδος αλίευσης του κολιού είναι το ψάρεμα με ανεμότρατα. Από τεχνικές ερασιτεχνικής αλιείας το τσαπαρί είναι η αποτελεσματικότερη. Ακολουθούν η συρτή αφρού. Πολύ λιγότερες συλλήψεις έχουν σημειωθεί με τεχνικές της καθετής. Ως τροφή ο κολιός είναι πλούσιος σε Ωμέγα 3.
Τροφή
Ο κολιός τρέφεται κυρίως με γαύρους, σαρδέλες, αλλά και ασπόνδυλα όπως γαρίδες. Τον Αύγουστο κολυμπάει σε μικρότερα βάθη για να βρει ευκολότερα τροφή, γεγονός όπου οφείλεται και η γνωστή παροιμία «Κάθε πράμα στον καιρό του και τον Αύγουστο κολιός». Σε κάποια μέρη όμως ισχύει και για το πουλί κολιός η πιο πάνω παροιμία.
Τόπος διαβίωσης
Τα βάθη όπου ζει ο κολιός από τα 30 έως 300 μέτρα, κάποιες φορές και ρηχότερα.
Επιστημονική ονομασία
Η επιστημονική ονομασία του κολιού είναι Scomber colias, για τα είδη που συναντούνται στη Μεσόγειο, στον Βόρειο Ατλαντικό και στη Μαύρη Θάλασσα (Εύξεινο Πόντο) και Scomber japonicus για τα είδη που συναντούνται στον Ινδικό και στον Ειρηνικό Ωκεανό.
Εξωτερικοί σύνδεσμοι
Κατηγορία:Σκομβρίδες Κατηγορία:Ψάρια του Ατλαντικού Ωκεανού
Κρατικός Αερολιμένας Κέρκυρας «Ιωάννης Καποδίστριας»
Ο '''Κρατικός Αερολιμένας Κέρκυρας «Ι. Καποδίστριας» (συντομογραφίες IATA: CFU, ICAO: LGKR, ΥΠΑ: ΚΑΚΚ''') πήρε το όνομα του πρώτου κυβερνήτη της Ελλάδας Ιωάννη Καποδίστρια, ο οποίος είχε γεννηθεί στο νησί. Απέχει 3 χιλιόμετρα από το κέντρο της πόλης.
Ιστορία
Το αεροδρόμιο της Κέρκυρας ιδρύθηκε το 1937, ενώ το πρώτο αεροσκάφος που προσγειώθηκε ήταν ένα Heston Phoenix (νηολόγιο SX-AAH) με κυβερνήτη τον Ευστράτιο Ξύδη, στις 22 Μαρτίου. Στη διάρκεια του Δεύτερου Παγκοσμίου πολέμου το αεροδρόμιο της Κέρκυρας χρησιμοποιήθηκε από τις ιταλικές και γερμανικές δυνάμεις του «Άξονα» ως βάση μεταφορικών και μαχητικών αεροσκαφών.
Στα τέλη του πολέμου το μήκος του διαδρόμου έφτανε τα 600 μέτρα. Με τη λήξη του άρχισαν οι εργασίες επέκτασης του διαδρόμου, χρησιμοποιώντας υλικά από μπάζα των βομβαρδισμένων κτιρίων της πόλης και στο τέλος Απριλίου 1949 το μήκος έφτασε τα 800 μέτρα. Η επόμενη και τελευταία επέκταση του διαδρόμου ξεκίνησε το 1957 και ολοκληρώθηκε το 1959, με μήκος 2.375 μέτρων.
Η πρώτη εμπορική πτήση έγινε στις 19 Απριλίου 1949 από την εταιρεία ΑΜΕ με ένα αεροσκάφος Avro Anson (νηολόγιο SX-BDA) από την Αθήνα μεταφέροντας 7 επιβάτες. Η αεροπορική εταιρεία ΤΑΕ συνέχισε τις πτήσεις, ακολουθούμενη από την ΕΛΛΑΣ στις 2 Σεπτεμβρίου 1950 και οι δύο, με αεροσκάφη DC-3. Ο συναγωνισμός ώθησε τις ΑΜΕ και ΕΛΛΑΣ, να συνενωθούν με την ΤΑΕ, η οποία αργότερα αγοράστηκε από τον Αριστοτέλη Ωνάση, ο οποίος το 1957, ίδρυσε την Ολυμπιακή Αεροπορία.
Το 1962 κατασκευάστηκε το μικρό κτίριο επιβατικού σταθμού, το οποίο σήμερα στεγάζει την Αερολέσχη Κερκύρας και το Γραφείο Εμπορευμάτων της Ολυμπιακής Αεροπορίας. Τον Απρίλιο του 1965 το Αεροδρόμιο της Κέρκυρας έγινε Διεθνές και η πρώτη πτήση, υπό την καθοδήγηση Ελέγχου Εναέριας Κυκλοφορίας πραγματοποιήθηκε με αεροσκάφος Comet της Ολυμπιακής Αεροπορίας. Η κατασκευή του νέου επιβατικού σταθμού άρχισε το 1968 και ολοκληρώθηκε το 1972. Την δεκαετία του '80 κατασκευάστηκε επέκταση του κτιρίου, η οποία διαμορφώθηκε ώς επιβατικός σταθμός αναχωρήσεων εξωτερικού.
Τον Δεκέμβριο του 2015 οριστικοποιήθηκε η ιδιωτικοποίηση του Αερολιμένα Κέρκυρας, μαζί με άλλους 13 περιφερειακούς αερολιμένες, μέσω της υπογραφής παραχώρησης στην κοινοπραξία Fraport AG / Ομίλου Κοπελούζου από το Ταμείο Αξιοποίησης Ιδωτικής Περιουσίας Δημοσίου (Τ.Α.Ι.ΠΕ.Δ). Σύμφωνα με τη σύμβαση, η κοινοπραξία χειρίζεται τα 14 αεροδρόμια (μεταξύ αυτών και της Μυκόνου) για 40 χρόνια ( +10 χρόνια επέκταση) ξεκινώντας από τις 11 Απριλίου 2017.
Εγκαταστάσεις - Υποδομές Αερολιμένα
thumb|350px|right|Ο διάδρομος απογείωσης-προσγείωσης του αεροδρομίου της Κέρκυρας, κατασκευασμένος κατά ένα μεγάλο τμήμα, εντός της λιμνοθάλασσας Χαλικιόπουλου. Οι στεγασμένοι χώροι του αερολιμένα που προορίζονται για την εξυπηρέτηση των επιβατών έχουν επιφάνεια 16.000 τ.μ. Ο ημιώροφος στον οποίο στεγάζονται τα γραφεία της Fraport Greece και των αεροπορικών εταιρειών έχει εμβαδόν 1.200 τ.μ. Στον επιβατικό σταθμό υπάρχουν καταστήματα, γραφεία εταιρειών ενοικιάσεων αυτοκινήτων και ταξιδιωτικά γραφεία, εστιατόρια, καφετέριες, ΑΤΜ, ενώ διατίθεται δωρεάν ασύρματη σύνδεση (WiFi) στο Internet. O επιβατικός σταθμός δεν διαθέτει γραφείο Πληροφοριών και χώρο φύλαξης αποσκευών (Luggage storage).
Στον υπόγειο χώρο του αεροσταθμού βρίσκονται οι ηλεκτρομηχανολογικές εγκαταστάσεις, τα ψυκτικά μηχανήματα καθώς και αποθηκευτικοί χώροι εμβαδού 10.000 τ.μ.
Ο διάδρομος προσγείωσης - απογείωσης (16-34) έχει μήκος 2375 μ. και πλάτος 45 μ. Υπάρχει τροχόδρομος από το κατώφλι του 16, μήκους 800 μ. και 3 συνδετήριοι.
Επιπλέον διαθέτει:
Έργα κατά τη διάρκεια παραχώρησης του αεροδρομίου στη Fraport-Greece
Στις 22 Μαρτίου 2017, η Fraport-Greece παρουσίασε τα σχέδια όλων των αεροδρομίων, μεταξύ αυτών και του αεροδρομίου της Κέρκυρας. Οι εργασίες που πραγματοποιήθηκαν στο αεροδρόμιο με την ανάληψη της λειτουργίας τους από τη Fraport Greece  περιλαμβάνουν :
To χειμώνα του 2022-23, εγιναν εργασίες συντήρησης του διαδρόμου προσγείωσης. Οι εργασίες αφορούν τη συμμόρφωση με τις απαιτήσεις της EASA, ώστε να γινει η πιστοποίηση του αεροδρομίου. Οι εργασίες αφορούν ενίσχυση του τάπητα, διαπλάτυνση εκατέρωθεν του διαδρόμου, νέα φωτοσήμανση, δημιουργία ζώνης ασφαλείας RESA στην προέκταση του 16, με απαλλοτρίωση έκτασης και κλείσιμο του δρόμου που εφάπτεται στο διάδρομο. Το έργο αυτό χρηματοδοτείται απο το Ελληνικό Δημόσιο και έχει ενταχτεί στο Ταμείο Ανάκαμψης. Το χρονοδιάγραμμα υλοποίησης ειναι έως το 2025. Το έργο θα συνεχιστεί κατά τη διάρκεια του χειμώνα 2023-2024.μικρογραφία|274x274εσ|Ανακαινισμένος αεροσταθμός στο αεροδρόμιο της Κέρκυρας
Εξωτερικοί σύνδεσμοι
Κέρκυρα Αερολιμένας Κατηγορία:Κρατικοί Αερολιμένες διεθνών συγκοινωνιών
Eminem
Ο Μάρσαλ Μπρους Μάδερς (Marshall Bruce Mathers III, γενν. (17 Οκτωβρίου 1972), γνωστός με το καλλιτεχνικό όνομα Eminem, είναι Αμερικανός ράπερ. Έχει βραβευτεί με πολλαπλά Γκράμι για την πολυδιάστατη δράση του στην αμερικανική σόουμπιζ ως ράπερ, παραγωγός μουσικής και περιστασιακός ηθοποιός. Βραβεύτηκε επίσης με το βραβείο Όσκαρ για το τραγούδι "Lose Yourself" της ταινίας "8 Mile" του 2002, καθιστώντας τον, τον πρώτο ράπερ στην ιστορία που επιτυγχάνει κάτι τέτοιο.
Ανακαλύφθηκε από τον ράπερ και παραγωγό Dr. Dre και υπέγραψε με την εταιρία του, Aftermath Records και με την Interscope Records, δημιουργώντας το 1999 την δίκη του δισκογραφική, την Shady Records, υπό την Interscope. Μέχρι σήμερα, έχει πουλήσει πάνω από 170 εκατομμύρια δίσκους παγκοσμίως, κάνοντας τον έναν απ' τους καλλιτέχνες με τις περισσότερες πωλήσεις παγκοσμίως, και έχει επίσης τις περισσότερες πωλήσεις όλων των εποχών μεταξύ των καλλιτεχνών ραπ. Κατέχει επίσης, σύμφωνα με το Βιβλίο Γκίνες, το ρεκόρ σε πωλήσεις την πρώτη εβδομάδα κυκλοφορίας ενός δίσκου, καθώς το Marshall Mathers LP πούλησε 1,76 εκατομμύρια αντίγραφα στην πρώτη βδομάδα κυκλοφορίας του.
Ο Eminem έχει διακριθεί για τις τεχνικές και στιχουργικές του ικανότητες στην ραπ και σήμερα θεωρείται ένας από τους πλέον θρυλικούς καλλιτέχνες στον χώρο τις χιπ-χοπ, με πολλούς καλλιτέχνες να τον αναφέρουν ως μία από τις επιρροές τους.
Παρόλα αυτά, είναι επίσης γνωστός για τους αντικρουόμενους και προσβλητικούς στίχους που περιβάλλουν τα τραγούδια του. Κριτικοί όπως το SAINTS.COM κατακρίνουν τον ίδιο ως ομοφοβικό και μισογύνη, ενώ άλλοι υποστηρίζουν πως προάγει την βία μέσω των τραγουδιών του.
Νεανική ζωή
Γεννήθηκε στις 17 Οκτωβρίου 1972 στην περιοχή Σεντ Τζόσεφ του Μισούρι από τους Ντέμπορα "Ντέμπι" Ρέι Νέλσον και Μάρσαλ Μπρους Μάδερς ΙΙ ενώ μεγάλωσε στο Ντιτρόιτ. Λίγο μετά την γέννησή του, ο πατέρας του εγκατέλειψε τη μητέρα του και τον ίδιο. Στα παιδικά του χρόνια η μητέρα του αντιμετώπιζε σοβαρά οικονομικά προβλήματα, κατ' εξοχήν λόγος για τις συνεχείς μετακινήσεις τους, κατά τις οποίες συχνά ζούσαν σε τροχόσπιτα και στηρίζονταν στην φροντίδα των συγγενών τους.
Κατά την εφηβεία, επηρεασμένος από τον θείο του, Ρόναλντ Μακντόναλντ "Ρόνι" Πόλκινγκχαρν, με τον οποίο είχε πολύ καλές σχέσεις, ενδιαφέρθηκε για την χιπ χοπ μουσική και από την ηλικία των δεκατεσσάρων έκανε ερασιτεχνικά ραπ με το ψευδώνυμο "M&M". Η αυτοκτονία του θείου του στις 14 Δεκεμβρίου 1991 ήταν ένα πλήγμα για τον Μάδερς και αναφορές στο θάνατο του υπάρχουν σε πολλά μεταγενέστερα τραγούδια, όπως το "Cleaning Out My Closet", το "Mockingbird," και το "My Dad's Gone Crazy". Από νεαρή ηλικία συχνά έπαιρνε μέρος σε freestyle battles για να γίνει αποδεκτός από την underground χιπ χοπ κοινότητα. Γύρω στο 1995 έγινε μέλος του γκρουπ Soul Intent, όταν και κυκλοφόρησε ο πρώτος του δίσκος.
Τα πρώτα επαγγελματικά του βήματα
Την ίδια εποχή ο Έμινεμ είχε κάνει μια αξιοσημείωτη συνεργασία με τον Royce da 5'9". Το ντουέτο αναφέρεται ως Bad Meets Evil, με τον Έμινεμ να έχει το ρόλο του διαβολικου και τον Royce του κακού, στο ομώνυμο τραγούδι που περιλαμβάνεται στο The Slim Shady LP. Το 1997 κυκλοφόρησε το The Slim Shady EP demo, με τους στίχους του τραγουδιού να είναι πολύ σκοτεινοί και ανατρεπτικοί. Έγινε τότε γνωστός στην underground χιπ χοπ κοινότητα λόγω του καρτουνίστικου ύφους αλλά και επειδή ήταν λευκός σε περιβάλλον που επικρατούσαν κατά κανόνα οι μαύροι.
Η Επιτυχία
Όταν ο Μάδερς χώρισε, η πρώην γυναίκα του έκανε μια αποτυχημένη απόπειρα αυτοκτονίας παίρνοντας ναρκωτικά. Τότε, σύμφωνα με το Billboard Magazine, "κατάλαβε ότι οι μουσικές του φιλοδοξίες ήταν ο μόνος τρόπος για να ξεφύγει από τη δυστυχία". Έτσι, αφού υπέγραψε στην Aftermath Entertainment/Interscope Records το 1998, κυκλοφόρησε το 1999 σε συνεργασία με τον Dr. Dre το The Slim Shady LP. Το άλμπουμ ήταν, σύμφωνα με το ίδιο άρθρο του Billboard, «βάναυσο» και «έτη φωτός μπροστά από ότι είχε προηγουμένως κάνει». Ήταν ένα από τα πιο δημοφιλή άλμπουμ του 1999, και έγινε τρεις φορές πλατινένιο μέχρι το τέλος του έτους. Η δημοτικότητα του άλμπουμ δημιούργησε και αμφισβήτηση γύρω από πολλούς στίχους των τραγουδιών του άλμπουμ. Στο " '97 Bonnie και Clyde", περιγράφει ένα ταξίδι μαζί με την μικρή κόρη του, αφού πρώτα θα έχουν ξεφορτωθεί το πτώμα της γυναίκας του. Σε ένα άλλο τραγούδι, το "Guilty Conscience", καταλήγει ενθαρρύνοντας έναν άνδρα να δολοφονήσει τη σύζυγό του και τον εραστή της, ενώ στο λεγόμενο Kim δείχνει να βρίζει και να δολοφονεί την πρώην γυναίκα του. Το "Guilty Conscience" σηματοδότησε την αρχή της φιλίας και του μουσικού δεσμού του Eminem με τον Dr. Dre. Οι δυο τους αργότερα συνεργάστηκαν σε μια σειρά τραγουδιών που έγιναν επιτυχίες, όπως τα "Forgot About Dre" και "What' s the Difference" από το άλμπουμ του Dr. Dre "2001", το "Bitch Please II" από το Marshall Mathers LP, το "Say What You Say" από το Eminem Show και το "Encore/Curtains Down" από το Encore. Ο Dr. έχει τουλάχιστον μία συμμετοχή σε κάθε mainstream άλμπουμ του Έμινεμ.
Καταχρήσεις
Υπήρξε εθισμένος στα ναρκωτικά και το αλκοόλ, όπως υποδηλώνει μέσα από τα τραγούδια του "Drug Ballad", το "These Drugs" (με τους D12) και το "Under the Influence".
Άλλα τραγούδια όμως, όπως το "Just Don't Give a Fuck", υπαινίσσονται χρήση κοκαΐνης. Εντούτοις, εξαιτίας μιας ποινής δύο ετών αστυνομικής επιτήρησης που του επιβλήθηκε το 2001, κατά τη διάρκεια της οποίας υπόκειντο σε υποχρεωτική τακτική εξέταση για χρήση ναρκωτικών, σταμάτησε εντελώς να τα χρησιμοποιεί. Αυτό υποστηρίζεται από τις αναφορές για χρήση ναρκωτικών που είχε στα τραγούδια του, οι οποίες εξαφανίστηκαν μετά το 2001, και από τα λεγόμενα του φίλου του, Proof, που δήλωσε ότι ο Μάδερς «συμπεριφέρεται φρόνιμα». Εκείνη την εποχή άρχισε να χρησιμοποιεί ηρεμιστικά χάπια για την ανακούφιση των προβλημάτων ύπνου που αντιμετώπιζε. Το καλοκαίρι 2005, ο Μάδερς έκανε την πρώτη περιοδεία με συναυλίες μετά από 3 χρόνια στις ΗΠΑ, την Anger Management 3 Tour και τραγούδησε μαζί με τους Lil' Jon, 50 Cent, G-Unit, D12, Obie Trice, The Alchemist και πολλούς άλλους. Ακύρωσε όμως το ευρωπαϊκό σκέλος της περιοδείας και αργότερα ανήγγειλε ότι είχε εισαχθεί σε πρόγραμμα αποτοξίνωσης και θεραπείας από τον εθισμό του σε ηρεμιστικά χάπια και φάρμακα ύπνου.
Δεύτερο διαζύγιο
Ο Μάδερς ξαναπαντρεύτηκε την Κιμ στις 14 Ιανουαρίου 2006, στο Μίσιγκαν. Κουμπάρος ήταν ο παλιός φίλος και μέλος των D12, Proof, ενώ κυρία επί των τιμών ήταν η κόρη τους Χέιλι Μάδερς. Καλεσμένοι στο γάμο ήταν τα άλλα μέλη των D12, καθώς επίσης και τα μέλη της G-Unit. Η μητέρα της Κιμ παρευρέθηκε στο γάμο, ενώ η μητέρα του Μάδερς όχι. Παρόλα αυτά, σε λιγότερο από 11 εβδομάδες γάμου, το ζεύγος κατέθεσε αίτηση διαζυγίου, αναφέροντας ως αιτία "διακοπή στη σχέση γάμου" (που στο Μίσιγκαν, είναι ο μόνος λόγος που κάποιος μπορεί να δώσει ως αιτία διαζυγίου). Στις 5 Απριλίου 2006, τα νέα διέρρευσαν στην εφημερίδα Detroit Free Press και στην εκπομπή Total Request Live του MTV. Επιπλέον, κατέστη σαφές ότι ο Μάδερς είχε συνάψει σχέση με την Μαράια Κάρεϊ, η οποία αρνήθηκε επίσημα όσα τους καταλόγισαν τα ΜΜΕ. Ο Μάδερς δήλωσε ότι έβγαιναν ραντεβού για 6 με 7 μήνες αλλά "ήταν πολύ ντίβα" και για αυτό δεν προχώρησε η σχέση τους. Φήμες ήθελαν τον Έμινεμ να έχει μια σύντομη σχέση και με την συμπρωταγωνίστρια του στην ταινία 8 Mile, Μπρίτανι Μέρφι, κατά το γύρισμα της ταινίας, αλλά η ίδια δεν σχολίασε ποτέ τις συγκεκριμένες θεωρίες.
Εξωτερικοί σύνδεσμοι
Κατηγορία:Eminem Κατηγορία:Αμερικανοί ράπερ Κατηγορία:Νικητές World Music Awards Κατηγορία:Βραβευμένοι με Grammy Κατηγορία:Βραβευμένοι με Όσκαρ Καλύτερου Πρωτότυπου Τραγουδιού Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί αυτοβιογράφοι
Το Κλαμπ (τηλεοπτική σειρά)
Το Κλαμπ (Ρωσικά: Клуб), είναι μία από τις πιο επιτυχημένες ρώσικες τηλεοπτικές σειρές, προβάλλονταν την περίοδο 2006-2009, είναι στο είδος δράμα/κωμωδία και πρωταγωνιστούν οι: Πιότρ Φιόντοροφ και Νάστια Ζαντορόζναγια.
Πλοκή
Το τηλεοπτικό κανάλι MTV Ρωσία αποκάλεσε αυτή τη σειρά "Μια ιστορία της Σταχτοπούτας στο ύφος της R&B". Κάθε επεισόδιο της σειράς έχει και μια διαφορετική ιστορία, αλλά με τους ίδιους χαρακτήρες, που φτιάχνουν μια αδιάσπαστη αλυσίδα μεταξύ τους. Αυτή η νεανική σειρά σχετίζεται με τη νυχτερινή ζωή. Η Βασιλίσσα (Βάσια), ένα απλό κορίτσι που τυχαία εισέρχεται στα πιο μοδάτα κλαμπ της πόλης. Εκεί συναντά τον Ντανίλα, το ομορφόπαιδο της παρέας, πλέιμποι αγόρι και γιος του συν-ιδιοκτήτη του Κλαμπ. Το "Κλαμπ", είναι ένα τηλεοπτικό έπος για τη γέννηση μίας σούπερ σταρ, μια λεπτομερή περιγραφή του συνόλου είναι η «κουζίνα» της ρωσικής σόου μπίζνες.
Εξωτερικοί σύνδεσμοι
Κατηγορία:Ρωσικές τηλεοπτικές σειρές
Χρωματισμός γραφήματος
Αν G είναι ένα γράφημα και C ένα σύνολο χρωμάτων, λέμε ότι η απεικόνιση είναι χρωματισμός του G όταν
δηλαδή όταν αντιστοιχεί χρώματα στους κόμβους του G έτσι ώστε κάθε δύο συνδεμένοι κόμβοι να έχουν διαφορετικό χρώμα. Αν το C έχει n διακεκριμένα στοιχεία και ο χρωματισμός f είναι επί, τότε ονομάζεται n-χρωματισμός. Κάθε χρωματισμός διαμερίζει το V(G) σε κλάσεις κόμβων οι οποίοι έχουν κοινό χρώμα. Οι κλάσεις αυτές ονομάζονται χρωματικές κλάσεις.
Χρωματικός αριθμός
thumbnail|Σχήμα 1|200px Για δοσμένο γράφημα G και δοσμένα χρώματα C δεν υπάρχει πάντα απεικόνιση f που να είναι χρωματισμός του G. Συγκεκριμένα η ύπαρξη χρωματισμού εξαρτάται από τον πληθάριθμο του C. Αν για παράδειγμα έχουμε το γράφημα G του σχήματος 1, όπου έχουμε V(G) = {u,v} και E(G)={(u,v)}, και έχουμε μόνον ένα διαθέσιμο χρώμα, C = {μαύρο}, τότε δεν μπορούμε να χρωματίσουμε τους δύο κόμβους διαφορετικά, παρά χρειαζόμαστε τουλάχιστον ένα ακόμη χρώμα.
Ιδιότητες
Μερικές από τις ιδιότητες που ικανοποιεί ο χρωματικός αριθμός είναι οι παρακάτω:
1. Αν p είναι στο πλήθος οι κόμβοι του G τότε X(G)\leq p, αφού για ένα γράφημα μπορούμε να χρησιμοποιήσουμε το πολύ τόσα διαφορετικά χρώματα, όσοι είναι και οι κόμβοι του. Η ισότητα ισχύει όταν το γράφημα είναι πλήρες, όπου κάθε κόμβος χρειάζεται το δικό του χρώμα, καθώς συνδέεται με κάθε άλλον.
2. Αν K_p είναι το πλήρες γράφημα p κόμβων και x είναι ένας δεσμός του, τότε.
3. Αν K_{m,n} είναι ένα οποιοδήποτε διγράφημα, τότε.
4. Για τους άρτιους κύκλους είναι X(C_{2m}), αφού εναλλάξ μπορούμε να αλλάζουμε χρώμα από κόμβο σε κόμβο, ενώ για τους περιττούς κύκλους ισχύει ανάλογα.
5. Αν Τ είναι ένα δέντρο, τότε X(T)=2.
6. Εύκολα φαίνεται ότι, ότι αρκεί δηλαδή ένα χρώμα για να χρωματίσουμε ένα γράφημα μόνον όταν αυτό είναι πλήρως ασυνδετικό.
7. Θεώρημα του Κένιχ: Ένα γράφημα έχει έναν 2-χρωματισμό αν και μόνον αν δεν περιέχει περιττούς κύκλους
8. Αν Δ(G) είναι ο μεγαλύτερος βαθμός που αντιστοιχεί σε κάποιον από τους κόμβους του G, δηλαδή
τότε ισχύει η εξής ανισότητα:
9. Θεώρημα των πέντε χρωμάτων (Heawood, 1890): Αν G είναι επίπεδο γράφημα, τότε αρκούν το πολύ πέντε χρώματα για να χρωματιστεί, δηλαδή X(G)\leq 5.
Απόδειξη: Ας πούμε ότι το G έχει p στο πλήθος κόμβους. Θα εφαρμόσουμε τη μέθοδο της (ισχυρής) μαθηματικής επαγωγής.
Αν το G έχει p+1 κόμβους, με p\geq 5, αποδεικνύεται ότι θα περιέχει έναν οπωσδήποτε κόμβο v με βαθμό. Από την επαγωγική υπόθεση έχουμε επίσης, μια και το γράφημα G - v έχει p κόμβους.
left|thumbnail|Σχήμα 2|400px
Έστω τώρα ότι οι πέντε κόμβοι που συνδέονται με τον v θα χρωματιστούν με τα χρώματα a, b, c, d, e, μέσω χρωματισμού f. Αν κάποια από τα χρώματα αυτά συμπίπτουν ή αν ο βαθμός του v είναι μικρότερος από 5, τότε το θεώρημα ισχύει. Αν αντίθετα τα χρώματα είναι διακεκριμένα και δ(v) = 5, τότε έχουμε την περίπτωση του σχήματος 2. Αρκεί να δείξουμε ότι ο v μπορεί να χρωματιστεί με κάποιο από τα a, b, c, d, e. Θεωρούμε το υπογράφημα, που ορίζεται ως εξής:
που αποτελείται δηλαδή από τους κόμβους που έχουν χρώμα a ή b. Αν οι v_1, v_3 ανήκουν σε διαφορετικούς παράγοντες του G_{a,b}, τότε αλλάζουμε τα χρώματα στον παράγοντα του v_1 και θέτουμε f(v) = a, χρωματίζουμε δηλαδή τον v με a. (Θα μπορούσαμε αντί για αυτό να αλλάξουμε χρώματα στον παράγοντα που βρίσκεται ο v_3 και να χρωματίζαμε τον v με b.) Αν οι v_1, v_3 ανήκουν στον ίδιο παράγοντα, τότε θα υπάρχει ένα μονοπάτι στο G_{a,b} από τον έναν στον άλλο, δηλαδή ένα μονοπάτι στο G που είναι χρωματισμένο μόνο με a και c και που δεν περιέχει τις v_2, v_4, v_5. Ο κύκλος που σχηματίζει το μονοπάτι με το μονοπάτι, θα περικυκλώνει είτε τoν κόμβο v_2 είτε τους κόμβους v_4, v_5, μια και το G είναι επίπεδο γράφημα. Όπως και να έχει, οι v_2, v_4 θα ανήκουν σε διαφορετικούς παράγοντες του υπογραφήματος G_{b,d} (ορίζεται όπως το G_{a,b}), οπότε, όμοια με προηγούμενα, αλλάζοντας τα χρώματα είτε στον παράγοντα του v_2 είτε στου v_4 χρωματίζουμε ανάλογα τον v με b ή d. Αποδείξαμε δηλαδή σε κάθε περίπτωση, ότι το θεώρημα ισχύει και για p + 1 κόμβους και η επαγωγή ολοκληρώθηκε.
10. Θεώρημα των τεσσάρων χρωμάτων (Appel & Haken, 1976): Αν G είναι επίπεδο γράφημα τότε αρκούν το πολύ τέσσερα χρώματα για να χρωματιστεί, δηλαδή X(G)\leq 4.
Αλγόριθμοι χρωματισμού
Οι αλγόριθμοι χρωματισμού αποσκοπούν στο να προσδιορίσουν το χρωματικό αριθμό ενός δοσμένου γραφήματος. Οι επόμενοι δύο αλγόριθμοι βασίζονται στην τεχνική branch & bound, σε απαρίθμηση δηλαδή περιπτώσεων υπό περιορισμούς.
Αλγόριθμος ανεξάρτητων συνόλων κορυφών
Συγκεκριμένα, ο αλγόριθμος εκτελείται σε δύο φάσεις:
Αλγόριθμος του Χριστοφίδη
Ο αλγόριθμος συνίσταται στα εξής βήματα:
Δείτε επίσης
Κατηγορία:Διακριτά μαθηματικά Κατηγορία:Θεωρία γράφων